

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

UPRAVNI ODJEL ZA FINANCIJE, GOSPODARSTVO,

KOMUNALNE DJELATNOSTI I PROSTORNO PLANIRANJE

KLASA: 406-01/19-01/4

URBROJ: 238/10-02-02-01/3-19-3

Ivanić-Grad, 03. svibnja 2019.

**SVIM ZAINTERESIRANIM**

**GOSPODARSKIM SUBJEKTIMA**

**Predmet:** Prethodno savjetovanje sa zainteresiranim gospodarskim subjektima

za pripremu i provedbu postupka javne nabave male vrijednosti za predmet nabave:

**GRAĐENJE I OPREMANJE RECIKLAŽNOG DVORIŠTA TARNO – IVANIĆ-GRAD**

Poštovani,

obavještavamo Vas da javni naručitelj Grad Ivanić-Grad planira pokrenuti otvoreni postupak javne nabave male vrijednosti za građenje i opremanje reciklažnog dvorišta Tarno - Ivanić-Grad.

Sukladno članku 198. Zakona o javnoj nabavi (Narodne novine, broj 120/16), prije pokretanja postupka javne nabave javni naručitelj u pravilu provodi analizu tržišta u svrhu pripreme nabave i informiranja gospodarskih subjekata o planovima i zahtjevima u vezi s predmetnom nabavom.

Ovim putem javni naručitelj Grad Ivanić-Grad stavlja na prethodno savjetovanje zainteresiranim gospodarskim subjektima nacrt dokumentacije o nabavi i nacrt troškovnika.

Prethodno savjetovanje sa zainteresiranim gospodarskim subjektima trajat će 5 (pet) dana, točnije do dana 08. svibnja 2019. godine.

Zainteresirani gospodarski subjekti mogu u tijeku trajanja prethodnog savjetovanja svoje primjedbe i prijedloge na dokumentaciju dati u Elektroničkom oglasniku javne nabave (<https://eojn.nn.hr/>) i na internetskoj stranici Grada Ivanić-Grada (www.ivanic-grad.hr) .

Po isteku roka od 5 (pet) dana od objave ove dokumentacije, Naručitelj će razmotriti sve pristigle primjedbe i prijedloge zainteresiranih gospodarskih subjekata te će o prihvaćanju ili neprihvaćanju primjedbi i prijedloga zainteresiranih subjekata izraditi izvješće te ga objaviti na svojim internetskim stranicama i u EOJN.

Prilog: - nacrt dokumentacije o nabavi

- nacrt troškovnika GRUPA1.

- nacrt troškovnika GRUPA 2.

- glavni projekt